##### ЈАВНО ПРЕДУЗЕЋЕ ЗА ПУТЕВЕ И СТАМБЕНО

**КОМУНАЛНУ ДЕЛАТНОСТ ОПШТИНЕ**

**A Л Е К С И Н А Ц**

**e-mail: jpzaputevealeksinac@open.telekom.rs**

Ulica Dušana Trivunca 7/2 18220 ALEKSINAC Telefoni 018/ 804 -523 / 803 - 350

**Tekući račun broj: 105-215038-62 kod AIK u Aleksincu**

**--------------------------------------------------------------------------------------------------------------------------------------------**

Број : 148 -П

Датум: 24.02.2020.године

На основу чл. 63. став 3. Закона о јавним набавкама (“Сл.гласник РС“, бр. 124/12,14/15 и 68/15), а у вези питања заинтересованих лица, постављеног путем

електронске поште дана 21.02.2020.год. , за јавну набавку Услуге поправке радне машине булдозер ЈНМВ 8/2020:

**Питање:**

Молимо Вас за измену конкурсне документације за ЈНМВ 8/2020- Услуге поправке радне машине булдозер.

Молимо Вас за измену конкурсне документације која се тиче додатних услова у погледу испуњавања техничког и кадровског капацитета (овлашћење произвођача за дистрибуцију оригиналних делова за машине Caterpillar, као и једног сервисера са сертификатом произвођача машине Caterpillar). То је дискриминишућа опција за све понуђаче који не испуњавају ове услове.

Молимо Вас да у складу са чланом 10 закона о јавним набавкама који гласи „ Наручилац је дужан да у поступку јавне набавке омогући што већу конкуренцију“ елиминишући додатни услов, који ограничава конкуренцију, што ће за последицу неминовно имати набавку по знатно вишој цени.

Уколико останете при наведеном услову, бићемо принуђени да покренемо поступак захтева за заштиту права.

**Одговор:**

Услове које смо навели у конкурсној документацији су минимум који је неопходан , имајући у виду да је произвођач машине Caterpillar као и специфичност поправке, вредност машине и потребе предузећа за истом.

На машини је неопходно уградити оригиналне делове, јер машина трпи велика оптерећења у грађевинској сезони, такође је неопходно да сервис изврши лице које је обучено за сервисирање предметне машине.

У случају да машина због лошијег квалитета уграђених делова и одрађеног сервиса , не буде у функцији у току грађевинске сезоне, предузеће би трпело велике финансијске губитке.

Сматрамо да наведеним условима не дискриминишемо заинтересована лица, већ покушавамо да обезбедимо квалитетнију услугу .

КОМИСИЈА,